MIKÄ MAAILMAN TILANNE ON NYT?
Entisaikaan energia oli kirosana, valon sytyttäminen vaikea valinta.
Sähkökatkoja, ruokapulaa, autoissa fossiilipolttoainetta.
Se on mennyttä. Miten asiat ovat nyt?
Miten paransimme maapallon ja saimme aavikot kukoistamaan?
Yhtiömme on nyt maailman suurin fuusioenergian tuottaja.
Kiveen sitoutunutta aurinkoenergiaa kerätään Kuun kääntöpuolella.
Tuottamamme puhtaasti palava helium-3 -
täyttää liki 70 prosenttia Maan energiantarpeesta.
Kaikki ihmiskunnan tarvitsema energia löytyi yllättäen taivaalta.
Kuun energia, tulevaisuutemme energia.
LUNAR-KORPORAATIO
KUU
SARANGIN KAIVOSTUKIKOHTA Miehistö: 1. Sopimus: 3 vuotta.
Kello on länsirannikolla 8.30. Puimurit toimivat hienosti.
Kuljetut matkat:
Matthew: 23,5 kilometriä. Mark: 27,0 kilometriä.
Gerty hei.
Huomenta, Sam. - Mark on täynnä.
Käyn tyhjentämässä sen. - Selvä, Sam.
LASTI NOUDETTAVISSA
Etsitään pitkän kantaman yhteyksiä.
Pitkän kantaman yhteyksiä ei saatu.
Sam Bell raportoi Keskukseen. Kello on länsirannikolla 10:14.
Sain täyden säiliön helium-3:a.
Kun saatte viestini, sen pitäisi olla jo tulossa. Täällä on kaikki hyvin.
Kuinka siellä pyyhkii?
Oletteko käyneet hyvissä pirskeissä?
Kiitos jalkapallosyötteestä. Se tuntui melkein suoralta.
Melkein. Kolme vuotta on kuitenkin pitkä pesti.
Se on julmetun paljon liian pitkä.
Puhun itsekseni ihan säännöllisesti.
Eli minun olisi aika lähteä kotiin. Siinä kaikki. Loppu.
Rokki soikoon ja Jumala siunatkoon Amerikkaa.
Minä voin tehdä tuon puolestasi, Sam.
Helvetti! Sanoin pärjääväni!
Mikset kuuntele minua?
LAUKAISU
Sam, onko kaikki hyvin?
Sam. Tunnut olevan poissa tolaltasi. Onko jotain sattunut?
Ei. Sammuta kuivain! Jessus sentään...
Sam, puhuminen voisi helpottaa.
Onko viestisatelliitin korjauksesta kuulunut mitään uutta? - Ei.
Sen korjaaminen ei ole yhtiölle kovin tärkeää.
Pyydä yhtiötä hoitamaan asia. Jooko?
Lähden kahden viikon päästä enkä halua jättää tulokkaalle murheita.
Hyvä on. Viimeistelenkö tukkasi myöhemmin? - Ei, anna mennä.
Taas näitä päänsärkyjä.
Voitko antaa särkylääkettä?
Vastaanotin juuri viestin vaimoltasi Jupiterin kautta.
Hitto!
Hei, Sam. Minä täällä.
Sain edellisen viestisi. Oli kiva kuulla ääntäsi.
Minäkin kaipaan sinua.
Tiedän, että olet yksinäinen siellä, -
mutta uskon, että tämä ero on ollut hyväksi sinulle. Meille molemmille.
Toivottavasti et pahastu, kun sanon niin...
Olen ylpeä sinusta. Jollakulla on asiaa sinulle.
Mitä halusit sanoa isille, kulta?
Sano astronautti. - Astronautti-isi.
Isi on astronautti. Sano se.
Isi on astronautti.
Fiksu tyttö! Vilkuta isille.
Kathy, ottaisitko hänet?
Ihanaa, että tulet pian kotiin.
Evellä on ensi kuussa synttärit ja ajattelin ostaa pihalle leikkimökin.
Gerty. - Voisimme valita sen yhdessä.
Minä rakastan sinua. - Niin minäkin sinua...
Ja ikävöin sinua. - Niin minäkin sinua...
En malta odottaa, että nähdään.
Heippa, kulta.
Hei, Doug. Olet itseäsi täynnä.
Huonompi juttu. - Entä Dumbo?
Eikö hän pane hanttiin?
Juu, mutta aamuvalo luo siitä erikoistilaisuuden.
Voi helvetti!
Kylläpä sitä polttelee, Gerty. - Sam, miten se tapahtui?
Näin televisiosta jotain ja läikytin kädelle kiehuvaa vettä.
Näit jotain televisiosta? - Jotain, mikä vei huomioni.
Onko siinä jotain pahaa? - Sanoit, että tv vei huomiosi, -
mutta tullessani tv oli kiinni. Jospa näit jotain kuviteltua?
Sinä mietit asioita liikaa.
Olet seksin tarpeessa. Minä jatkan töitä.
Huomenta, Gerty. - Huomenta, Sam. Kuinka voit?
Oikein hyvin. - Entä käsi?
Sitä vähän aristaa. Ei sen kummempaa.
Mitä on aamiaiseksi? - Samaa kuin aina.
Kaksi viikkoa enää. - Totisesti, kaveri!
Haluatko pavuille tulista kastiketta? - En. Maha on ollut vähän arka.
Kiitos kysymästä. - Ei kestä, Sam.
Kello on 8.19. Tämänhetkiset matkat:
Matthew: 15,8 kilometriä.
Mark... - Gerty hei!
Mark: tasan 18 kilometriä.
Luke takkuaa tänään.
Gerty hei, Matthew näyttäisi olevan täynnä.
Lähden pian ulos. Juon vain kahvini.
Hyvä on, Sam.
Etsitään pitkän kantaman yhteyksiä.
Pitkän kantaman yhteyksiä ei saatu.
Varoitus. Hengitysilma vuotaa ulos.
Missä... missä minä olen? - Olet sairastuvassa, Sam.
Jouduit onnettomuuteen. Muistatko, mitä tapahtui?
En muista yhtään mitään.
Muistatko minut?
Totta kai, Gerty.
Se on hienoa. On mukava nähdä sinut taas hereillä.
Haluaisin tarkkailla tilaasi sairastuvassa pari päivää -
ja tehdä vähän kokeita.
Kauanko olin tajuttomana? - Et kauan. Jatka uniasi.
Selvä. - Olet vielä hyvin väsynyt. Voimme jutella myöhemmin.
Huhuu?
...toimintakunnossa, mutta vain kaksi puimuria toimii.
Se ei yllätä.
Markin ja Johnin tuotantoa pitää saada lisättyä. - Tiedän.
Miten hitossa rikoit puimurin ja työntekijän samana päivänä?
Olosuhteet olivat poikkeukselliset.
Gerty, ilmoita puimurin 3 tila. Miten korjaustyö etenee?
Sam, et olekaan vuoteessa. - Niin.
Halusin verrytellä jalkojani. Kenen kanssa puhuit?
Viestisatelliitti on rikki, eikä suora yhteys toimi.
Nauhoitin Keskukselle videoviestiä toipumisestasi.
Sinun pitää pysyä vuoteessa. Vointisi ei vielä kestä jaloittelua.
Missä aurinkolasini ovat? Täällä on kamalan kirkasta.
Tuo minulle tavarani.
Ne ovat hytissäsi. - Tuo ne tänne.
Ilman muuta.
Loistosuoritus, Sam.
Koska pääsen sairastuvasta? - Sait ehkä aivovaurion.
Se selittäisi muistinmenetyksen ja loogisen ajattelun vajavuudet.
Koska pääsen takaisin töihin?
Keskus pyysi hidastamaan puimureita, -
jotta ehdit toipua kunnolla. - Jipii. Kerrassaan mahtavaa.
Voit palata omaan hyttiisi huomenna.
Normaaliin työaikatauluun voit palata vasta tuonnempana.
Tehdään taas koe. - En halua.
Sam, ole kiltti.
Gerty.
Tiedätkö mitään tästä?
Matthew seisoo paikallaan.
Se on pysähtynyt. - Eikö Keskukselle pitäisi ilmoittaa?
Avaa ovien lukitus, niin käyn korjaamassa sen. - Välitän viestisi.
Viesti Maasta Jupiterin kautta. - Sam, kiitos tarjoutumisesta, -
mutta keskity toipumiseen. - Et saa ottaa turhia riskejä.
Olet liian tärkeä. - Pysy tukikohdassa. Se on määräys.
Lähetämme pelastusryhmän kor- jaamaan pysähtyneen puimurin.
Mitä helvettiä tämä on? - Olen pahoillani, Sam.
Sain tiukat määräykset olla päästämättä sinua ulos.
Ei tunnu kivalta, että minua kohdellaan kuin lasta.
Gerty!
Gerty, tule tänne! - Mitä tapahtui?
Olisiko ollut meteori? - Niitä ei ole tullut.
Mikrometeori. Ulkopinta on voinut puhjeta. Päästä minut vilkaisemaan.
Ulkopinta ei ole vaurioitunut.
En väitä vastaan, mutta vuotoja tulee kuin halpaan paloletkuun.
Päästä minut ulos korjaamaan. - En voi päästää sinua ulos.
Silloin en voi korjata tätä.
Minulla ei ole lupaa päästää sinua ulos. - Ei sitten kerrota siitä muille.
Tässä on kaasuvuoto!
Tarkistat vain ulkopinnan. Hyvä on, Sam. - Kiitos.
Gerty.
Etsitään pitkän kantaman yhteyksiä.
Pitkän kantaman yhteyksiä ei saatu.
Gerty!
Löysin hänet ulkoa.
Pysähtyneeltä puimurilta. Kuka hän on?
Meidän on vietävä hänet sairastupaan.
Sano heti, kuka tuo on!
Sam Bell. Meidän on viipymättä vietävä hänet sairastupaan.
Hei, Sam. Millainen olo sinulla on?
Miksi minä olen... - Sairastuvassako?
Jouduit onnettomuuteen puimurin luona. Muistatko?
Janottaa. - Voin tuoda sinulle vettä.
Gerty, näin siellä jonkun.
Näin siellä jonkun.
Sait turmassa aivotärähdyksen ja muita lievempiä vammoja.
Ennuste on kaikkiaan lupaava.
Olen iloinen nähdessäni sinut taas.
Gerty... - Niin, Sam?
Onko tässä huoneessa joku kolmaskin?
Sam, yritä nukkua. Olet hyvin väsynyt.
Puhuin tänään Thompsonille. Nyt hän lupaa meille maat ja taivaat.
Teit oikein, kun lähdit.
Aika vain on niin kamalan pitkä.
On varmaan asioita, -
joiden täytyy tapahtua.
Tarvitsen aikaa miettiä.
Kuule... Sam.
Ole varovainen siellä. Jutellaan taas pian.
Heippa.
Gerty!
Mitä helvettiä täällä oikein tapahtuu?
Kuka tuo vapaahuoneen tyyppi on? Miksi hän näyttää ihan minulta?
Sam, et olekaan enää vuoteessa. - En niin.
Kuka vapaahuoneen tyyppi on? - Sam Bell.
Älä viitsi! - Sinä olet Sam Bell.
Sam, mikä sinua painaa? Puhuminen voisi auttaa.
En tajua, mitä täällä tapahtuu! Tuntuu kuin olisin tulossa hulluksi.
Voisimme tehdä kokeita.
En ole antanut Samin ilmoittaa Keskukselle, että oletkin elossa.
Miten niin elossa? Mikset ilmoittanut sitä Keskukselle?
Olen täällä suojelemassa sinua. Onko sinulla nälkä?
Kaksi viikkoa...
Otan vain tossuni. - Minä tarvitsen niitä.
Nämä ovat kyllä minun.
Gertyn mukaan sinä olet Sam Bell. Minäkin olen Sam Bell.
Mitä? - Meillä on sentään se etu.
Miksi...
Kauanko sinä... - Mitä?
Kauanko olet ollut täällä? - Viikon verran.
Miten sinulla pyyhkii?
Mitenkö minulla pyyhkii?
Mitä luulisit?
Tuota...
Ovet ovat lukossa. Kuka huoltaa puimureita?
Puimurit ovat kunnossa.
Tämä omalle kloonilleni puhuminen vähän vaivaa.
Minä en ole klooni. En ole!
Sinä se klooni olet. - Sovitaan niin, "Sam".
Sinä et ole klooni.
Nappulaliiga hei, näytätte huonovointisilta.
Yksi suihke piristää.
Katherine taitaa tykätä sinusta.
Näytät vähän huonovointiselta.
Puhutko itseksesi? Kauanko sinä oikein olet ollut täällä?
Suunnilleen kolme vuotta. Melkein kolme vuotta.
Kuule, haluaisin kiittää sinua.
Kiittää siitä, että ilman sinua -
olisin yhä siinä romuttuneessa kuukulkijassa. Pelastit henkeni.
Tiedän, että tämä kaikki on kummallista.
Olen tosi yksinäinen. Haluan vain kätellä. Kättelisitkö minua?
Ehkä myöhemmin.
Mitä tuijotat? - Näytät ihan minulta. Tajutonta.
Miksi minä näytän sinulta etkä sinä minulta?
Kai me sitten näytämme toisiltamme. Kuule kaveri...
On se minustakin kummallista.
Hei.
Pelataanko vähän pingistä?
Ei. - Voin opettaa. Pingis rentouttaa.
Tilanne? - 2 - 18.
Näytänkö, miten mailaa pidetään?
En tarvitse sinua näyttämään sitä.
Okei. - Juuri niin.
Joko pelataan? - Jo.
Voi paska!
19 - 2.
Maistuuko purkka?
Tätä tilannetta voisi lähestyä toisinkin. Silloin lentokoulussa...
Mitä sinä teet? - Korjaan verkkoa.
Pingis on zen-henkistä, rentoa touhua.
Kauanko tuon mallin tekeminen vei?
En muista tehneeni kaikkea siitä. Muistan tehneeni kirkon, -
pelastusarmeijan ja muutaman ihmisen.
Muisti on temppuillut viime aikoina.
Eikö tuo olekin Fairfield?
Tuo on kaupungintalo. - Fairfield?
Tuossa ovat Tess ja Eve.
Tunnetko Tessin?
Tunnen minä Tessin.
Sitten tiedät Evestäkin. - Mitä?
Minä... siis me saimme tytön.
Even.
Eikö olekin ihana? Minun pikku apinani.
Meidän pikku apinamme.
Ylävitonen.
Isä voi olla maitomies, mutta tyttö on kaunis.
Sam, Maasta on tullut uusi viesti.
Hitto...
Tervehdys! Mitä kuuluu?
Oletko levännyt tarpeeksi? Parempi olisi!
Ota kaikki irti, sillä Jupiter-ohjelma nostettiin hyllylle.
Sinulle liikenee apulaisia.
Pelastusryhmä saatiin kokoon etuajassa. Pelastusryhmä Eliza.
Ryhmä oli Goliath 19:llä ja sen pitäisi saapua 14 tunnin kuluttua.
Ala hyppiä riemusta. - Pääset taas töihin.
Yritä sinnitellä siellä. Lester, sinun vuorosi. - Pärjäile, Sam.
Miksi tänne lähetetään pelastusryhmä?
Puimuria korjaamaan.
Sittenhän minä lähden kotiin. Tämä on minun osaltani ohi.
Mitä? - Niinkö tosiaan luulet?
Minulla on sopimus! Minä lähden kotiin.
Sinä olet klooni. - Minä palaan kotiin.
Ethän! Olet ollut täällä liian kauan ja seonnut.
Luuletko Tessin odottavan sinua?
Entä alkuperäinen Sam? - Minä olen alkuperäinen!
Vittu minä olen Sam Bell! Minä!
Gerty, olenko minä klooni?
Onko sinulla nälkä?
Älä nyt turhasta hikeenny. Samassa veneessä ollaan.
Hei, entä muut kloonit? Emme ehkä ole ensimmäiset.
Pienoismalli oli aloitettu, kun tulit. Kuka sen aloitti?
Täällä voi olla nytkin muita.
Kuinka pääsin tänne niin pian sinun turmasi jälkeen?
Ei ollut aikaa lähettää minua Keskuksesta. Olin jo tukikohdassa.
Mitä sinä vedät? Miksi niin tehtäisiin? Ihan naurettavaa.
Täällä on salainen huone. - Salainen huone!
Miksipä ei? - Sinä tässä seonnut olet.
Olen ollut täällä kolme vuotta. Tunnen paikan läpikotaisin.
Tiedän paljonko seinien välissä on tomua. Miksi niin tehtäisiin?
Lunar on suuryhtiö. Sillä on sijoittajia ja osakkeenomistajia.
Parin varamiehen pitäminen on halvempaa kuin uusien koulutus.
Tämä on Kuun kääntöpuoli! Edes viestisatelliittia ei ole vielä korjattu.
Tess tietäisi ja olisi kertonut... - Herää! Ei yhtiö meistä piittaa.
Meitä vedätettiin. - Tess olisi kertonut.
Lopeta tuo! Murjotat siinä kuin pikkupoika.
Kiesus... - Herää!
Tukikohdassa on meiltä salattu alue. Minä etsin sen.
Etsi samalla haudattu aarre.
Helvetti!
Elizan saapumiseen 13 tuntia.
Joko löysit salaisen huoneesi?
Pane se vain johonkin.
Hyvä. Siellä säilytän menninkäisiäni.
Pois tieltä. - Miksi?
Haluan vilkaista mallin alle. - Tähän malliin et kyllä koske.
Pois tieltä nyt. - Älä hikeenny...
Nappaa pilleri, leivo kakku, selaa tietosanakirjaa... - Oletko kovis?
Aiotko puukottaa? - En. Olen rauhansoturi ja rakastan vain.
Pane veitsi pois. Katson mallin alle. - En anna veistä sinulle.
Väistä. Anna veitsi minulle. - Älä komentele minua.
Päästä irti veitsestä. Älä ole hölmö. - Älä sinä töni minua!
Käskin päästää irti veitsestä!
Olet kuin mikäkin pikkulikka!
Helvetti. - Älä!
Minähän kielsin!
Joko sinä lopetat? - Juu!
Jessus. Helvetti sentään.
Mitä hittoa? Tuskin koskin sinuun.
Näytä. Kylläpä verta tulee paljon. - Irti!
Hei, Sam.
Sam, onko kaikki hyvin? - Juu.
Me tapeltiin. Minä ja se toinen tyyppi.
Hän on tosi vihainen. Arvaa, mitä hän teki!
Kaatoi pienoismallini. Rakensin sitä kauan!
938 tuntia. - 938 tuntia. Niin.
Rakensinko sitä oikeasti 938 tuntia? - Suunnilleen.
Sillä hepulla on ongelma.
Hän pelottaa minua. - Mikä Samissa pelottaa?
Hänen äkkipikaisuutensa. Ymmärrän nyt, mistä Tess puhui.
En ole ennen kertonut tätä sinulle, Gerty.
Tess jätti minut puoleksi vuodeksi.
Muutti takaisin vanhempiensa luokse. - Tiedän.
Hän antoi minulle toisen mahdollisuuden. Lupasin muuttua.
Sinä oletkin muuttunut.
Gerty, olen lähettänyt täältä Tessille yli sata videoviestiä.
Mihin ne menivät? Saiko hän ne?
Sam, tiedän vain, mitä tukikohdassa tapahtuu.
Entä Tessin minulle lähettämät viestit?
Sam, tiedän vain, mitä tukikohdassa tapahtuu.
Gerty.
Olenko oikeasti klooni?
Kun saavuit Sarangiin, kuukulkija kolaroi. Heräsit sairastuvassa.
Sait lievän aivovaurion ja amnesian. Tarkkailin sinua ja tein kokeita.
Muistan tuon. - Sam, kolaria ei ollut, vaan sinut herätettiin.
Kaikkien uusien kloonien psyykkinen vakaus ja fyysinen terveys testataan.
Geenipoikkeavuudet ja DNA:n kopi- oitumisvirheet vaikuttavat suuresti...
Entä Tess ja Eve? - Ne ovat muistosiirteitä.
Alkuperäisen Sam Bellin mieleesi ladattuja, muokattuja muistoja.
Olen todella pahoillani.
Sam, viime ateriastasi on monta tuntia. Valmistanko sinulle jotain?
Elizan saapumiseen 11 tuntia.
Muru, onko kaikki hyvin? - Tuijotan avaruuteen. Tajuatko?
Kiitos tästä. Tämä on hieno.
Oikein kotoisa. Miten nenäsi voi?
Paljon paremmin, kiitos.
Minulla vain keitti yli. Menetin itsehillintäni.
Anteeksi. - Kaikki hyvin.
Eikä ole. Tuhosin Fairfield-mallisi. En tiedä, mikä minussa mättää.
Olen liian äkkipikainen. Pitää tehdä sille jotain. - Niin pitää.
Sammutatko sen hetkeksi? Jutellaan.
Sammutatko sen? Kuuntele. Minun ei pitänyt...
Yritän kertoa jotain.
Lunar-yhtiö määräsi Gertyn...
Kuuntele. Minun ei pitänyt löytää sinua.
Huu, kovanaama! Näytät radioaktiiviselta tamponilta.
Minun ei pitänyt... - Banaanilta, jolla on hiivainfektio.
Minun ei pitänyt löytää sinua.
Lunar-yhtiö määräsi Gertyn pitämään minut lukkojen takana.
On muutakin. Kun heräsin, -
Gerty kävi Keskuksen kanssa suoraa keskustelua.
Suoraa keskustelua? - Niin.
Mistä tiedät, että se oli suora?
Keskustelu oli vuorovaikutteista.
Aurinkomyrsky rikkoi viestilaitteet. - Yhteys oli suora.
Roihu käristi satelliitin. - Satelliitti toimii.
Meiltä estetään yhteys Maahan.
Meille valehdellaan ja on valehdeltu alusta asti.
Miten suora syöte täältä sitten estetään? Kaikki muu toimii.
Ehkei signaalia estetä täältä tukikohdasta. - Mistä sitten?
Etsitään pitkän kantaman yhteyksiä.
Ohitan viimeisen puimurin. Näyttää Johnilta.
Koska pääset pois tukikohdan kantoalueelta? - Minuutissa.
Enintään puolessatoista.
Oletko ennen ollut näin kaukana? - En koskaan.
Poistutaan Sarangin työskentelyalueelta.
Näetkö mitään? - Auttaisi jos tietäisin, mitä etsiä.
Odota, nyt näkyy jotain.
Lähestytään asemaa kolme.
Jessus perkele! Minäkin taidan nähdä jotain.
Lähestytään asemaa yksi.
Näetkö saman kuin minä? Näyttää tornilta tai pylväältä.
Se taitaa olla häirintälähetin. Arvasin tämän!
Tuon takia emme saa suoraa yhteyttä.
Sam, kuuletko minut? - Juu, kuulen minä...
Minulla on huono olo. Palaan tukikohtaan.
Minä jään katsomaan, jos näitä torneja löytyisi lisää.
Helvetti...
Pääsy evätty.
Salasana hyväksytty.
Avataan Sam Bellin tietokanta.
Tukka irtoaa päästä.
Olisi aika päästä kotiin. Loppu.
Kapseli nukuttaa sinut syväuneen -
kolmivuorokautisen paluumatkan ajaksi.
Turvallista matkaa.
Vittu!
Tässä Eve on. Näen hänet pian.
Lunar-yhtiö pysyy puhtaan energian ykköstuottajana -
sinunlaistesi ahkerien työntekijöiden ansiosta.
Yhdeksän tuntia pelastusryhmän saapumiseen.
Käy makuulle, rentoudu ja hengittele syvään.
Kryogeeninen suojakapseli nukuttaa sinut syväuneen -
kolmivuorokautisen paluumatkasi ajaksi.
Kun sinua alkaa nukuttaa, ajattele tekemääsi tärkeää työtä -
ja sitä, miten ylpeä perheesi sinusta on.
Lunar pysyy puhtaan energian ykköstuottajana -
sinunlaistesi ahkerien työntekijöiden ansiosta.
Turvallista matkaa, annyeonghi gaseyo ja näkemiin.
Lähestytään asemaa kaksi.
Hei, löysin vielä kolme muuta häirintälähetintä.
Ne saartavat tukikohdan. Tulostin koordinaatit.
Mikä sinua vaivaa? Mitä on tekeillä?
Löysin sen salahuoneesi.
Kumpi menee ensin? - Minä.
Jessus sentään, onpa niitä monta.
Miksi niitä on niin monta?
Sam, voinko auttaa jotenkin? - Ei kiitos. Pärjään yksinkin.
Gerty, miksi autoit minua aiemmin salasanan kanssa?
Etkö toiminut ohjelmointiasi vastaan? - Tehtäväni on auttaa.
Poistutaan Sarangin työskentelyalueelta.
Etsitään pitkän kantaman yhteyksiä.
Viestiyhteys muodostettu.
Niin? - Sainko yhteyden Bellien kotiin?
Kyllä. Soittakaa uudestaan, kuvassa on häiriöitä.
Tavoittelen Tess Belliä.
Valitan, hän kuoli muutama vuosi sitten.
Tuota...
Oletko varma? - Kyllä. Olen hänen tyttärensä.
Voinko auttaa teitä?
Eve... - Niin?
Hei, Eve! Minkä ikäinen sinä olet nyt?
Olen viidentoista. Pitäisikö meidän tuntea toisemme? - Kulta pieni...
Kulta, mihin äiti kuoli?
Mihin äiti kuoli?
Isä! - Niin?
Joku kyselee äidistä. - Kuka?
Tämä on jo liikaa.
Haluan lähteä kotiin!
Elizan saapumiseen seitsemän tuntia.
Tuliko haava? - Tuli.
Mikä naurattaa? - Pidät veistä kuin aikoisit puukottaa jonkun.
Anna se minulle.
Pidä kappaletta terän lähellä.
Miksi sinä täriset? - Ja kaiverra näin.
Täällähän jäätyy. - Istut jääkaapin alla.
Mikä sinua vaivaa? Onko kaikki hyvin?
Se ryhmä, joka tänne tulee...
Jos täältä löydetään kaksi kloonia yhtäaikaa hereillä, ne tapetaan.
Tiedät varmasti sen.
Ryhmän paluualus...
Hei! Mikä sinun on?
Lepäile vähän. Ota rauhoittavia.
Jos otan, en enää herää.
Ei hätää. Kaikki järjestyy.
Minä jäädyn!
Hei, mitä sinä nyt teet?
Minua pelottaa.
Minne sinä menet?
PUHELULOKI
Niin? - Sainko yhteyden Bellien kotiin?
Kyllä. Soittakaa uudestaan, kuvassa on häiriöitä.
Tavoittelen Tess Belliä. - Hän kuoli muutama vuosi sitten.
Oletko varma? - Kyllä. Olen hänen tyttärensä.
Voinko auttaa teitä?
Gerty, minulla on asiaa. - Kuinka voin auttaa?
Tiedämme toisista. Löysimme salahuoneen.
Tuon salahuoneen! - Alempi kerros on kielletty herätetyiltä klooneilta.
Gerty, herätetään uusi klooni. - Uuden voi herättää vasta, -
kun sopimus on täytetty.
Ilman kolmatta kloonia minut ja toinen Sam tapetaan. Tajuatko?
Haluatko, että kuolemme? - Sitä minä viimeksi haluan.
Sitten sinun täytyy herättää uusi klooni. Jooko, kaveri?
Elizan saapumiseen viisi tuntia.
Hei.
Mitä ihmettä? Onko kaikki hyvin?
Älä koske häneen.
Tule tänne.
Hän ei ole vielä tajuissaan. Herätimme hänet juuri.
Miksi? Mitä on tekeillä? - Tule pois sieltä.
Pelastusryhmä odottaa löytävänsä törmänneestä kulkijasta ruumiin.
Tuon kaverinko?
Aiotko tappaa hänet? - Jessus sentään.
Mitä sinä teet? - Vetoketju kiinni.
Olet tulikuuma. Hikoilet kuin mikäkin.
Myssy päähän. Tottele. - Okei!
Tarvitsen apuasi kloonin viemisessä turmapaikalle.
Entä me? Eliza saapuu ja löytää meidät.
Ryhmä löytää vain minut. Sinä lähdet ennen sitä kohti Maata.
He-3 -laukaisijalla. Laskin, että selviät g-voimista oikein hyvin.
Pääset kotiin. Teit kolmen vuoden putkesi.
Ei sinun tarvitse jäädä tänne.
Ehkä saat tavata Even. Näin sen videopuhelun.
Hän on kaunis, upea.
Hyvä me. Ylävitonen.
Anna palaa.
Sinun tässä pitäisi lähteä...
Onko siellä lokoisaa? - Ei.
Mitä? - Ei ole!
Entä jos tulee paskahätä? - Sinun täytyy pidätellä!
Kolme päivää. Ei mahda mitään.
Tarvitsetko apua? - En. Painu helvettiin.
Halusin vain auttaa.
Elizan saapumiseen kolme tuntia.
Hei, pitää panna toimeksi. Klooni herää, jos odotamme liian kauan.
Voi hitto. - Mikä sinua vaivaa?
Muutin mieleni. En palaa Maahan.
En pysty edes liikuttamaan jalkojani. Ja katso minua.
Jos nyt tapaan Even, säikäytän häneltä huonot housuun!
Älä nyt. Hän on tyttäresi, eikä välitä, miltä näytät.
Kumpikaan meistä ei pysty tappamaan ketään.
Sinä et pysty, koska minäkään en pysty.
Palaa sinä Maahan.
Sam, olet hyvä tyyppi. Suunnitelmakin oli hyvä.
Valitsit vain palaajaksi väärän miehen.
Oletko oikeasti tuota mieltä?
Olen. Sinun pitäisi matkustella.
Minä olen aina halunnut. Tai halusin eiliseen asti.
Ajattelin Havaijia tai ehkä Meksikoa.
Aloha! Tuo minulle piña colada, jooko?
Hei, Herra Avaruusmies.
Muistatko, kun Tess tuli työhaas- tatteluun? Hän oli todella kaunis.
Hän ei ollut paras ehdokas, eikä sillä ollut väliäkään.
Oli pakko antaa työ hänelle. Halusin pitää hänet maassa.
Hän oli palaamassa Irlantiin.
Sitten sinun oli pakko uskaltaa.
Soitit hänelle. Olit laatinut puheen vastaajaa varten, -
mutta hän vastasikin itse ja ihmetteli, miksi soitit hänelle.
Työharjoittelu oli ohi. "Miksi hän soittaa?"
Kysyin häneltä, lähtisikö hän jätskille tai jotain muuta tyhmää.
Hän sanoi, että mennään paukulle.
Vastasin, että okei. Mitä sinä...
AIKAA PELASTAJIEN TULOON:
Sam, suunnitelma ei toimi. - Miksei?
Olen herättämisesi jälkeen tallentanut kaiken.
Jos joku tutkii muistini, joudut suureen vaaraan.
Voisit pyyhkiä muistini. Uudelleen- käynnistän itseni lähtösi jälkeen.
Sekö sopii sinulle? - Tehtäväni on suojella sinua. Haluan auttaa.
Elizan saapumiseen 24 minuuttia.
Sam.
Asetin tietokoneesi käynnistymään uudelleen heti laukaisun jälkeen.
Ymmärrän. - Sinulla ei ole hätää.
Toivottavasti elämä Maassa on sellaista kuin muistoissasi.
Kiitos, Gerty.
Pärjäätkö sinä? - Totta kai. Uusi Sam ja minä palaamme ohjelmaan -
heti uudelleenkäynnistymiseni jälkeen. - Gerty.
Meitä ei ohjelmoida. Olemme ihmisiä. Ymmärrätkö?
Elizan saapumiseen 8 minuuttia.
Hitto!
UUSI REITTI HYVÄKSYTTY
PELASTUSRYHMÄ SAAPUNUT
Ilmalukon paineentasaus suoritettu.
Sam? Hei Sam?
Oletko kunnossa? Ratsuväki saapui.
Missä minä olen? - Sairastuvassa. Jouduit onnettomuuteen.
Kauanko olin tajuttomana? - Et kauan. Muistatko, mitä tapahtui?
Yhteys saatu.
Eliza, tämä mies ei lähde minnekään.
Pussittakaa hänet, niin voidaan aloittaa puimurin korjaaminen.
SUORASYÖTE KÄYTETTÄVISSÄ
Lunarin osakkeet putosivat 32 prosenttia lisää...
...Sam Bellin klooni todisti Seattlessa CIA:n johdolle...
Bell on sekopää tai laiton siirtolainen -
ja joutaa häkkiin. Linja kaksi!
Suomentanut Mika Metsäpelto YLE